Ir-Regolament tal-Kummissjoni (KE) Nru. 1390/97 tat-18 ta’ Lulju 1997 li jemenda Regolament (KE) Nru. 1091/94 li jistabbilixi ċerti regoli dettaljati għall-implementazzjoni tar-Regolament tal-Kunsill (KEE) Nru. 3528/86 dwar il-protezzjoni tal-foresti kontra tniġġiż atmosferiku



Official Journal L 190 , 19/07/1997 P. 0003 - 0019

CS.ES Chapter 3 Volume 21 P. 226 - 242

ET.ES Chapter 3 Volume 21 P. 226 - 242

HU.ES Chapter 3 Volume 21 P. 226 - 242

LT.ES Chapter 3 Volume 21 P. 226 - 242

LV.ES Chapter 3 Volume 21 P. 226 - 242

MT.ES Chapter 3 Volume 21 P. 226 - 242

PL.ES Chapter 3 Volume 21 P. 226 - 242

SK.ES Chapter 3 Volume 21 P. 226 - 242

SL.ES Chapter 3 Volume 21 P. 226 - 242



Ir-Regolament tal-Kummissjoni (KE) Nru. 1390/97 tat-18 ta’ Lulju 1997 li jemenda Regolament (KE) Nru. 1091/94 li jistabbilixi ċerti regoli dettaljati għall-implementazzjoni tar-Regolament tal-Kunsill (KEE) Nru. 3528/86 dwar il-protezzjoni tal-foresti kontra tniġġiż atmosferiku IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KEE) Nru. 3528/86 tas-17 ta’ Novembru 1986 dwar il-protezzjoni tal-foresti tal-Komunità kontra tniġġiz atmosferiku [1], kif l-aħħar emendat mir-Regolament (KE) Nru. 307/97 [2], u b’mod partikolari l-Artikolu 3(2) tiegħu, Billi, skond it-tielet inċiż ta’ l-Artikolu 2(1) tar-Regolament (KEE) Nru 3528/86, l-iskop ta’ l-iskema tal-Komunità hija li tgħin l-Istati Membri biex jagħmlu sorveljanza ntensiva u kontinwa ta’ sistemi ekoloġiċi tal-foresti fil-postijiet permanenti ta’ osservazzjoni; Billi, skond l-Artikolu 2(2) tar-Regolament (KEE) Nru. 3528/86 l-Istati Membri għandhom jibgħatu lill-Kummisjoni d-data miġbura minn network tal-postijiet permanenti ta’ osservazzjoni għal sorveljanza intensiva u kontinwa; Billi din n-network ġiet installata mill-Istati Membri skond l-Anness I tar-Regolament tal-Kummissjoni (KE) Nru. 1091/94 [3], kif l-aħħar emendat mir-Regolament (KE) Nru. 690/95 [4]; billi l-metodoloġija komuni u l-format għas-sottomissjoni ta’ data għall-inventarju kontinwu tal-kondizzjoni tal-qurriegħa, l-inventarju tal-ħamrija u l-kondizzjoni tal-weraq, żieda u deposizzjoni fil-miżuri u osservazzjonijiet meteoroloġiċi ġew stabbiliti fl-Annessi III sa IX tar-Regolament (KE) Nru. 1091/94 Billi r-riżultati tal-ġbir u l-analiżi tas-soluzzjoni tal-ħamrija huma diġa miġburin u l-metodoloġija komuni u l-format tad-data sottomessa jridu jiżdiedu mar-Regolament (KE) Nru. 1091/94; Billi r-riżultati tal-osservazzjonijiet dwar postijiet permanenti ta’ osservazzjoni għas-sorvelljanza kontinwa tas-sistemi ekoloġiċi tal-foresti iridu jingħataw lil Kummissjoni kull sena; Billi il-miżuri provduti f’dan ir-Regolament huma skond l-opinjoni tal-Kumitat Permanenti tal-Forestrija, ADOTTAT DAN IR-REGOLAMENT: Artikolu 1 REGOLAMENT (KE) Nru. 1091/94 qed jiġi emendat kif ġej: 1. L-Artikolu 1(2) huwa mibdul b’dan li ġej: "2. Dwar postijiet permanenti ta’ osservazzjoni għanda ssir sorveljanza ntensiva u kontinwa tas-sistemi ekoloġiċi tal-foresti. Din tinkludi inventarju kontinwu tal-kondizzjoni tal-qurriegħa, inventarju ta’ ħamrija u kundizzjoni tal-weraq u miżuri dwar tibdil fiż-żieda, rata ta’ deposizzjoni, meteoroloġija u kampjuni ta’ soluzzjonijiet ta’ ħamrija u analiżi skond il-metodi ta’ kampjuni oġġettivi u eżaminati skond metodi stabiliti." 2. L-Artikolu 1(3) huwa mibdul b’dan li ġej: "3. Stati Membri għandhom jgħaddu lill-Kummissjoni f’formoli standard qabel l-aħħar ta’ kull sena ta’ l-inqas id-data kollha mkejlha matul is-sena ta’ qabel għall kull post permanenti ta’ osservazzjoni kif speċifikat fl-Anness VIIa flimkien ma’ data mar-rapport kif speċifikat fl-Aness VIIb. Addizzjonalment, rapport annwali tal-progress dwar evalwazzjonijiet u interpretazzjonijiet tar-riżultati li saru fil-livell nazzjonali għandhom jiġu mgħoddija lill-Kummissjoni qabel il-31 ta’ Diċembru ta’ kull sena kif speċifikat fl-Anness VIIb." 3. L-Artikolu 1(4) huwa mibdul b’dan li ġej: "4. Dettalji tekniċi huma mniżżlin fl-Annessi III sa X." 4. Fl-Artikolu 2(1) l-inċiż li ġej hu miżjud wara l-aħħar inċiż: "— biex issiru kampjuni u analiżi tas-soluzzjoni tal-ħamrija." 5. L-Anness II, formoli 2a u 2b, huma mibdula bl-Anness I ta’ dan ir-Regolament. 6. L-Anness III huwa emendat skond l-Anness II ta’ dan ir-Regolament. 7. L-Anness VIIa huwa emendat skond l-Anness III ta’ dan ir-Regolament. 8. L-Anness VIIb hu mibdul b’l-Anness IV ta’ dan ir-Regolament. 9. L-Anness V ta’ dan ir-Regolament hu miżjud bħala l-Anness X Artikolu 2 Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-18 ta’ Lulju 1997. Għall-Kummissjoni Franz Fischler Membru tal-Kummissjoni [1] ĠU L 326, 21 11. 1986, p. 2 [2] ĠU L 51, 21 2. 1997, p. 9 [3] ĠU L 125, 18 5. 1994, p. 1 [4] ĠU L 71, 31 3. 1995, p. 25 -------------------------------------------------- ANNESS I Formoli 2a u 2b ta’ l-Anness II tar-Regolament (KE) Nru. 1091/94 huma mibdula b’dawn il-formoli li ġejjin: +++++ TIFF +++++ +++++ TIFF +++++ -------------------------------------------------- ANNESS II Annes III tar-Regolamant (KE) Nru. 1091/94 huwa emendat kif ġej: - Paragrafu II.3 ta’ l-Annes III huwa mibdul bil-paragrafu li ġej: "II.3 Sfond Ġenerali ta’ Informazzjoni L-informazzjoni li ġejja dwar il-post u s-siġra għandhom jinġabru: - numru tal-post, - kxif, - numru tas-siġra, - informazzjoni dwar tneħħija u mortalità, - speċi tas-siġra, - klassi soċjali, - kulur tal-qurriegħa - viżibilità, u d-data ta’ l-istima." - Għall-paragrafi II.4 (1), is-sentenzi li ġejjin ser jiżdiedu: "Siġra b’telf ta’ weraq bejn il-95 % u l-100 %, li għadha ħajja, tiġi mogħtija l-punteġġ ta’ 99. Il-punteġġ 100 huwa miżmum għall-siġar mejtin." - Paragrafu II.5 huwa numerat mill-ġdid II.6 u l-paragrafu ġdid li ġej huwa miżjud: "II.5 Metodi Fis-submanwal ta’ l-istima viżwali tal-kondizzjoni tas-siġra u l-postijiet ta’ sorveljanza ntensivi (Foresti ICP) dettalji addizzjonali dwar l-għażla ta’ siġar u esekuzzjoni ta’ l-istimi huma stabbiliti. Barra minn dan, is-submanwal jinkludi informazzjoni teknika dwar il-parametri addizjonali li jridu jiġu stmati kif ukoll dwar s-sottomissjoni ta’ dawn il-parametri. Huwa rakkomandat li jiġu segwiti d-dettalji tekniċi stabbiliti f’dan is-submanwal u li jiġu sottomessi fuq bażi fakultattiva r-riżultati ta’ l-istimi tal-parametri ta’ għażla lill-Kummissjoni billi jiġu applikati d-dettalji relevanti tas-submanwal." -------------------------------------------------- ANNESS III L-Anness VIIa tar-Regolament (KE) Nru 1091/94 qed jiżdied b’dan li ġej: - Ma’ paragrafu 1 (Rivista ta’ l-ismijiet tal-fajl għal kull spezzjoni) qed jiżdied b’dan li ġej: "Stima | L-Anness | Frekwenza | Isem (ismijiet) tal-fajl | Soluzzjoni tal-ħamrija | X | Kontinwa | XX1996.PSS,XX1996.SSM,XX1996.SSO" | - u l-aħħar subparagrafu hu mibdul bi: "Kull isem tal-fajl jikkonsisti f’kodiċi tal-pajjiż b’żewġ ittri (rappreżentati b’XX fil-lista ta’ ismijiet tal-fajls) segwiti bis-sena ta’ stima (per eżempju 1996) jew ĠENER meta l-informazzjoni tingħata darba biss, il-punt (.) u kodiċi ta’ tlett ittri fl-estensjoni Dan il-kodiċi bi tlett ittri għall-fajls tal-post jikkonsisti fl-ittri PL (jew P) u l-ewwel ittra jew ittri tal-istima Ħamrija, Weraq, Żieda, Deposizzjoni, Meteoroloġija u Soluzzjoni ta’ Ħamrija. Dan il-kodiċi bi tlett ittri għall fajl tad-data jikkonsisti f’żewġ (jew waħda) ittra jew ittri għall-Ħamrija, Weraq, Żieda, Deposizzjoni, Meteoroloġija jew Soluzzjoni ta’ Ħamrija u waħda (jew tnejn) ittra jew ittri biex jindikaw Obbligatorji, ta’ Għażla jew il-partijiet differenti ta’ l-istima ta’ żieda (Evalwazzjoni), stima ta’ deposizzjoni (Arja) jew Meteoroloġija (Klima jew Ħsara)." - It-3 formuli li ġejjin (XX1996.PSS, XX1996.SSM u XX1996.SSO) qed jiżdiedu: - Formoli 3a u 3b huma mibdula bil-formoli 3a u 3b mehmużin. - Fil-"Listi ta’ Kodiċi għad-data ta’ sorveljanza ta’ postijiet permanenti ta’ osservazzjoni li jridu jiġu mgħoddija lill-Kummisjoni" ser jiżdiedu l-partijiet li ġejjin: - Ma’ punt (1) Kodiċi tal- pajjiż it-3 kodiċi li ġejjin huma miżjuda: "13 Sverige 14 Österreich 15 Suomi-Finland" u wara punt 50: "— Informazzjoni rigward is-sorveljanza tas-soluzzjoni ta’ ħamrija (51) Numru tal-kampjun Il-kampjuni fil-post għandhom jiġu nnumerati b’mod permanenti (1-99). (52) Kodiċi tal-kampjun Il-kodiċi li ġejjin għandhom jintużaw għall-kampjuni ta’ soluzzjoni ta’ ħamrija: 1 : Tensjoni lysimeter 2 : Tensjoni Zero lysimeter 3 : Ċentrifugazzjoni 4 : Estrazzjoni ta’ saturazzjoni (53) Fond tal-kampjun Il-fond tal-kampjun f’metri taħt il-wiċċ (eż. -0.40) — Informazzjoni rigward is-sorveljanza tal-kundizzjoni tas-siġra (54) Kxif 1 L-ebda kxif speċjali (post li qiegħed f’foresta ikbar bl-ebda jew bi ftit serħan) 2 Kxif limitat (post fejn tarf ta’ foresta, f’niżla, eċċ.) 3 Postijiet li huma severament esposti (fuq l-uċuħ ta’ muntanji, eċċ.) (55) Tneħħija u Mortalità Is-siġra nqatgħet u tneħħiet, u tħalla biss iz-zokk tagħha 11 użu maħsub, eż. traqqieq 12 użu għal raġunijiet biotiċi, eż. ħsara mill-insetti 13 użu għal raġunijiet abiotiċi, eż. fejn iwaddab ir-riħ 18 raġunijiet għall-għejbien mhux magħrufa Is-siġra għadha wieqfa u ħajja, imma parametri kondizzjonanti ma’ għadhomx jiġu stmati 21 siġra mxengla jew li tiddendel 22 qsim kbir fil-qurriegħa (‘il fuq minn 50 % tal-qurriegħa) jew zokk maqsum 23 siġra ma’ għadiex fil-klassi Kraft 1, 2 jew 3 (ma’ japplikax għall-ewwel inventarju f’post) 29 raġunijiet oħra (speċifika) Siġra mejta wieqfa 31 raġunijiet biotiċi, eż. attakk minn ħanfusa tal-qxur 32 raġunijiet abiotiċi, eż. nixfa, beraq 38 kawża tal-mewt mhux magħrufa Siġar li waqgħu (ħajjin jew mejtin) 41 raġunijiet abiotiċi, eż. tempesta 42 raġunijiet biotiċi, eż. kastori 48 kawża mhux magħrufa Noti: - klassi 22 taplika biss f’dawk il-pajjiżi li ma’ jirreġistrawx siġar b’iktar minn 50 % ħsara fil-qurriegħa - klassi 23 tapplika biss f’dawk il-pajjiżi li jirrestrinġu kampjuni lill-klassijiet Kraft 1,2 u 3 (56) Klassi Soċjali 1 siġar predominanti (inkluż siġar li joqogħdu weqfin weħedhom) bil-qurriegħa ta’ fuq li toqgħod wieqfa fuq il-livell ġenerali tat-tużell 2 siġar dominanti b’ qurriegħat li jiffurmaw livell ġenerali tat-tużell 3 siġar ko-dominanti li jestendu fit-tużell u li jirċievu ftit dawl minn fuq imma iqsar minn 1 jew 2 4 siġar miżmuma b’qurriegħat taħt il-livell ġenerali tat-tużell, li ma jirċevux dawl dirett minn fuq (57) Kulur ta’ qurriegħa 1 qurriegħa affetwata sostanzjalment (kuluriti jew interazzjoni fiżika) fuq naħa waħda 2 qurriegħa affetwata sostanzjalment (kulurita jew interazzjoni fiżika) fuq żewġ naħat 3 qurriegħa affetwata sostanzjalment (kulurita jew interazzjoni fiżika) fuq tliet naħat 4 qurriegħa affetwata sostanzjalment (kulurita jew interazzjoni fiżika) fuq erba’ naħat 5 qurriegħa li tikber miftuħa jew mingħajr evidenza ta’ effetti ta’ kulur 6 siġar miżmumin (58) Viżibilità 1 qurriegħa sħiħa li tidher 2 qurriegħa li tidher biss parzjalment 3 qurriegħa li tidher biss b’dawl minn wara (i.e. fil-profil) 4 qurriegħa ma tidhirx". +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- ANNEX IV " “ANNEX VII B DETALLJI GĦAS-SOTTOMISSJONI TA’ INFORMAZZJONI TA’ L-ISFOND DWAR IL-METODI TA’ SORVELJANZA APPLIKATI U R-RIŻULTATI TA’ L-EVALWAZZJONI/INTERPRETAZZJONI MIKSUBA FIL-LIVELL NAZZJONALI I. Rimarki Ġenerali Addizzjonalment għas-sottomissjoni tad-data minn sorveljanza intensiva tas-sistemi ekoloġiċi ta’ foresta, Stati Membri għandhom jippreparaw u jissottomessu lill-Kummissjoni dokument b’informazzjoni ta’ l-isfond dwar il-metodi ta’ sorveljanza applikati (Rapport ta’ Data Akkumpanjata, DAR) u rapport annwali dwar il-progress magħmul fl-interpretazzjoni/evalwazzjoni ta’ riżultati fil-livell nazzjonali (rapport ta’ progress annwali). Id-DAR jikkonsisti f’ żewġ partijiet: il-parti li tiddeskrivi l-metodi attwalment applikati tal-kampjuni, it-tagħmir użat, l-istima, l-analiżi, eċċ. (għall-dettalji ara paragrafu II.I) u l-parti dwar l-eċċezzjonijiet u disturbanzi li ma kienux mistennija (għall-dettaljati ara paragrafu II.2). Stati Membri għandhom jissottomessu lill-Kummssjoni rapport kull sena dwar il-progress li sar fl-interpretazzjoni/evalwazzjoni tar-riżultati fil-livell nazzjonali, jibdew mill-1997 ‘il quddiem. Dan ir-rapport għandu jinkludi - informazzjoni dwar l-akwisti taċ-Ċentru Nazzjonali Fokali (NFC) innifsu, - deskrizzjoni (aġġornata) ta’ l-istrateġija nazzjonali ta’ evalwazzjoni, - rapport fil-qosor tar-riżultati li nkisbu fuq il-livell nazzjonali, u - informazzjoni dwar pubblikazzjonijiet li saru f’dan il-qasam fil-livell nazzjonali jew internazzjonali mill-NFC jew istituzzjonijiet oħrajn involuti. Rakkomandazzjonijiet għall-interpretazzjoni u evalwazzjoni ta’ riżultati fil-livell nazzjonali qed jingħataw hawn taħt fil-paragrafu III. II. Rapport ta’ Data Akkumpanjata II.1 Parti mid-DAR li jiddeskrivi l-metodi attwalment użati, eċċ. Din il-parti tad-DAR tiddeskrivi l-metodi attwalment applikati tal-kampjuni, it-tagħmir użat, l-istima, l-analiżi, eċċ. Id-dettalji li ġejjin qed jingħataw: Inventarju/metodi ta’ kampjuni F’ħafna stħarriġ tas-sorveljanza ntensiva ta’ sistemi ekoloġiċi ta’ foresti hemm libertà kbira fl-għażla ta’ tagħmir, fond ta’ kampjuni, ħin, intensità ta’ l-istħarriġ, eċċ. Id-dettalji tat-tagħmir attwalment applikati, il-fond attwali, ħin u frekwenza tal-istħarriġ/kampjuni għandhom ikunu msemmija. Kull meta jkunu ttieħdu kampjuni, dettalji dwar dawn il-kampjuni inkluż il-ħażna u trasport, għandhom jiġu speċifikati. Kull miżuri ta’ kontroll li ġew applikati għandhom jiġu deskritti fil-qosor. Metodi ta’ analiżi u kalkolazzjoni tar-riżultati Fir-rigward ta’ analiżi ta’ kampjuni, dettalji ta’ l-preparazzjoni ta’ l-kampjuni u metodi applikati fl-analiżi għandhom jingħataw. Fil-biċċa l-kbira ta’ stħarriġ, ċerti metodi għall-preparazzjoni u analiżi huma rakkomandati. Kull meta metodi differenti mill-metodi rakkomandati ikunu ġew applikati, dettalji eżatti ta’ dawn il-metodi għandhom jingħataw inkluż il-possibilitajiet għall kalkulazzjoni (mill-ġdid) tad-data miġjiba. Miżuri ta’ kontroll applikati (parteċipazzjoni f’testijiet fi ċrieki, eċċ.) għandhom ikunu deskritti fil-qosor. Bħala bażi tad-deskrizzjoni tal-metodi, il-kwestjonarji DAR li ġew żviluppati mill-Istitut ta’ Koordinazzjoni ta’ Sorveljanza Intensiva tal-Foresta tal-Kummissjoni Ewropea, f’kollaborazzjoni mil-qrib maċ-chairmen ta’ panel ta’ esperti ta’ l-ICP Foresti (UN/ECE), jistgħu jintużaw għall-deskrizzjoni ġenerali ta’ l-istima tad-data L-informazzjoni mgħotija bl-għajnuna tal-kwestjonarji DAR tibqa’ valida matul is-snin sakemm il-metodi applikati jinbidlu. Attenzjoni speċjali għandha tingħata biex jiġu osservati u dokumentati bdil fil-metodi applikati għall-inventarju, trasport u analiżi. Differenzi reġjonali għandhom jiġu msemmija u spjegati fid-dettal sħiħ (eż. laboratorji differenti wżati għall-analiżi). II.2 Parti mid-DAR li tittratta l-eċċezzjonijiet u disturbanzi lima kienux mistennija (DAR annwali) Minbarra l-informazzjoni ġenerali dwar il-metodi deskritti billi jintuża’ il-kwestjonarju DAR, il-problemi speċifiċi, eċċezzjonijiet, disturbanzi u problemi li jivvaliditaw d-data sottomessa kull sena, iridu jiġu deskritti. Eċċezzjonijiet u disturbanzi Sitwazzjonijiet eċċezzjonali u disturbanzi mportanti mir-rutina għandhom ikunu rapportati. Minbarra d-deskrizzjoni tal-metodi applikati għall-kampjuni, analiżi, eċċ., kif preżentati fil-kwestjonarji DAR, hemm bżonn ta’ dokumentazzjoni tajba ta’ l-eċċezzjonijiet, sitwazzjonijiet eċċezzjonali u disturbanzi Dawn ikunu dokumentati fir-rapport annwali DAR u sottomessi lill-Kummissjoni flimkien mad-data sottomessa. Validazzjoni ta’ data u ġestjoni ta’ data Il-proċeduri applikati għall-informazzjoni dwar kontroll ta’ kwalita għandha tingħata, inkluż limiti ta’ rifjut ta’ data (spezzjonijiet plawsibli) kif ukoll il-proċeduri li ġew applikati biex jispezzjonaw il-konsistenza tad-data nazzjonali. Meta jeżisti vojt fid-data, stimi bbażati fuq riżultati minn sorsi oħra jistgħu jsiru f’ċerti każi. Din d-data stmata ser tkun indikata u l-assunzjonijiet użati għandhom ikunu dokumentati b’attenzjoni. III. Rapport annwali dwar il-progress magħmul fl-interpretazzjoni/evalwazzjoni tar-riżultati fil-livell nazzjonali Dan ir-rapport jipprovdi informazzjoni dwar il-progress li sar fl-interpretazzjoni/evalwazzjoni tar-riżultati fil-livell nazzjonali. Għal l-interpretazzjoni/evalwazzjoni tar-riżultati fil-livell nazzjonali d-dettalji li ġejjin ser jingħataw: Informazzjoni Ġenerali Stati Membri għandhom jagħmlu evalwazzjoni u interpretazzjoni tas-sorveljanza ta’ data fuq il-livell nazzjonali. Stati Membri huma ħielsa li jiddeċiedu liema evalwazzjoni u interpretazzjoni issir fuq livell nazzjonali u rrapurtata lil-Kummissjoni. Madankollu, is-suġġerimenti li ġejjin ser jingħataw għal din l-evalwazzjoni: Evalwazzjoni u interpretazzjoni ta’ spezzjoni singolari Kull meta riżultati minn spezzjonijiet antiki huma disponibbli għanda ssir prova biex jiġu determinati xejriet Ir-riżultati ta’ stħarriġ singolari għandhom ikunu revisti u mqabbla ma’ riżultati minn stħarriġ oħra (simili) li saru (fl-istess) reġjun/pajjiż. Differenzi u tixbiħ għandhom ikunu ndikati u meta japplika d-differenzi għandhom jkunu evalwati. Ukoll, data relevanti minn sorsi oħra, li tista’ tispjega ċertu relazzjonijiet fil-parametri għandha tkun inkluża hawn fl-evalwazzjoni. Evalwazzjoni integrata u interpretazzjoni Meta jitlestew l-istħarriġ differenti, jinħolqu possibilitajiet għall-evalwazzjoni integrata. Fl-NFC, ir-riżultati kollha ta’ stħarriġ u rapporti ta’ evalwazzjoni huma miġbura. L-NFC għandha tikoordina l-evalwazzjoni integrata u l-interpretazzjoni tar-riżultati ta’ stħarriġ differenti fil-livell nazzjonali. Evalwazzjoni u interpretazzjoni tad-data esterna Ir-riżultati misjuba ta’ l-evalwazzjoni integrata u interpretazzjoni għandha tiġi reveduta u mqabbla ma’ riżultati minn sorsi oħrajn. Differenzi u similaritajiet għandhom ikunu nnotati u spjegati kull meta huwa possibli. IV. Ħin għas-sottomissjoni tad-DAR u r-rapport dwar il-progress li sar fl-interpretazzjoni/evalwazzjoni tar-riżultati fil-livell nazzjonali. IV.1 Ħin għad-DAR Il-kwestjonarju DAR għandu jitlesta u jiġi sottomess lill-Kummissjoni bl-ewwel sottomissjoni ta’ data. Jekk il-metodi jiġu mibdula l-informazzjoni dwar it-tibdil għanda tiġi sottomessa. Il-parti tad-DAR li tikkonċerna d-deskrizzjonijiet ta’ disturbanzi notati u eċċezzjonijiet għandhom jiġu sottomessi lill-Kummissjoni flimkien mad-data li tiġi sottomessa kull sena. IV.2 Ħin għar-rapport annwali dwar il-progess li sar fl-interpretazzjoni/evalwazzjoni tar-riżultati fil-livell nazzjonali Rapporti dwar progress fuq evalwazzjonijiet u interpretazzjonijiet li saru fil-livell nazzjonali għandhom jiġu mgħoddija lill-Kummissjoni qabel il-31 ta’ Diċembru kull sena.” " -------------------------------------------------- ANNEX V " “ANNEX X METODI KOMUNI GĦAL-SORVELLJANZA TA’ SOLUZZJONIJIET TA’ ĦAMRIJIA FIL-POSTIJIET PERMANENTI TA’ OSSERVAZZJONI I. Rimarki Ġenerali Sorveljanza ta’ soluzzjoni tal-ħamrija tkun trid issir fuq ta’ l-inqas 10 % tal-plottijiet permanenti ta’ osservazzjoni. Huwa rakkomandat li soluzzjoni ta’ ħamrija tkun sorveljata fuq postijiet fejn deposizzjonijiet huma wkoll sorveljati. Installazjoniji ta’ apparat ta’ soluzzjoni ta’ ħamrija għandhom jiġu kompluti sat-30 ta’ Ġunju 1998. Dan l-Anness hu bbażat fuq rakkomandazzjonijiet tekniċi tal-Panel ta’ Esperti fil-Ħamrija tal-UN/ECE Programm Kooperativ Internazzjonali dwar l-Istima u s-Sorveljanza ta’ l-Effetti tat-Tniġġiż ta’ l-Arja fuq il-Foresti (Foresti ICP). Qed issir riferenza għas-submanwal (1996) ppreparat minn dan il-panel ta’ esperti. II. Inventarju tal-metodoloġija II.1 Selezzjoni ta’ lokalità kampjun Kampjuni ta’ soluzzjoni ta’ ħamrija għandhom jiġu installati viċin fejn l-istima tal-kundizzjoni tal-qurriegħa qed issir. Huwa rakommandat li l-"lysimeters" ikunu mqassmin bl-adoċċ jew b’mod sistematiku fuq il-post kollu avolja dan jista’ jkun limitat bil-presenza ta’ ġebel jew zkuk (mhijiex speċifikata distanza minn siġra) Minħabba d-disturbanzi fil-ħamrija, it-tensjoni zero "lysimeters" ma’ għandhomx jiġu nstallati fil-parti ċentrali tal-post fejn il-parametri tas-siġra huma sorveljati. Għal raġunijiet prattiċi, jista’ jintuża subpost rapreżentattiv. Lysimeters li diġa ġew installati jistgħu jinżammu, imma nstallazzjonijiet ġodda għandhom isiru skond kif propost hawn fuq. II.2 Il-fond ta’ kampjuni Huwa rakkomandat li l-lysimeters ikunu nstallati f’fond fiss imma nstallazzjoni skond l-orizzonti hija wkoll aċċettata. - Kolletturi ta’ soluzzjonijiet ta’ ħamrija Huwa rakkomandat bis-saħħa li lysimeters ikunu mqiegħda ta’ l-inqas f’fond doppju, i.e. wieħed fiż-żona tal-għeruq (fond rakkomandat huwa 10 sa 20 ċm) sabiex tintrebaħ vista fil-konċentrazzjonijiet ta’ nutrijenti u elementi tossiċi viċin l-għeruq fini (skop 1) u wieħed taħt iż-żona ta’ l-għeruq (fond rakkomandat hu ta’ 40-80 ċm), biex jiġi stmat l-element maħruġ (skop 2). Huwa wkoll rakkomandat li t-tielet lysimeter jitpoġġa mmedjatament taħt is-saff ta’ dak li jkun hemm ġo l-ħamrija. - Kampjuni ta’ ħamrija Jekk metodi ta’ estrazzjoni taċ-ċentrifugazzjoni jew ta’ saturazzjoni huma wżati, is-saffi ta’ ħamrija li ser jittieħdu bħala kampjuni huma dawk immsemmija fil-manwal tal-ħamrija: is-saff ta’ dak li jkun hemm ġo l-ħamrija, 0 - 10, 10 - 20, 20 - 40 u 40 - 80 ċm. Selezzjoni jew aggregazzjoni ta’ wħud mis-saffi jistgħu jsiru. II.3 Frekwenza tal-kampjuni F’postijiet fejn isiru programmi oħra ta’ sorveljanza intensiva, eż. deposizzjonijiet u miżuri meteorologiċi, il-kampjuni tas-soluzzjoni tal-ħamrja għandha ssir darba fix-xahar jew kull ħmistax. F’każ ta’ kampjuni tal-ħamrija li ġew segwiti minn estrazzjoni tas-soluzzjoni tal-ħamrija, erba’ darbiet kull sena hu l-massimu minħabba l-proċedura distruttiva ta’ kampjuni. Il-kampjuni jridu jittieħdu fl-istess xahar tas-sena. II.4 Trasport, ħażna jew preparazzjoni Il-kampjuni għandhom ikunu trasportati u maħżuna b’tali mod li tibdiliet kemikali jkunu minimizzati. Friski (4 °C) u ħazniet imdallma ta’ soluzzjoni ta’ ħamrija fis-sistema lysimeter inaqqsu l-attività bijoloġika. F’ħafna każi, u speċjalment matul staġuni iktar kesħin, li żżomm il-flixkun imdallam hu biżżejjed. Jistgħu jintużaw preservattivi organiċi jew inorganiċi, imma dawn jistgħu ifixklu l-analiżi. Biex jitnaqqsu l-possibilitajiet ta’ kambjamenti fil-kampjuni, is-soluzzjoni tal-ħamrija trid tinġabar mill-aktar fis possibli wara li jiġi applikat il-ġbid. Trasport u proċeduri ta’ ħażna (jinkludu l-perjodi ta’ stennija) iridu jkunu rapportati. Fejn applikabbli l-problemi u devjazzjonijiet ta’ dawn il-proċeduri għandhom ikunu rapportati fid-dettal. Għad-determinazzjoni ta’ traċċi ta’ metall, partijiet tal-kampjun iridu jkunu trasportati għal-laboratorju fi fliexken maħsulin bl-aċidu. Jekk jinġabru kampjuni ta’ ħamrija, għandhom jinżammu friski f’basktijiet tal-plastik jew polyethylene u maħżuna f’4 °C sakemm issir ċentrifugazzjoni jew preparazzjoni ta’ l-estratt tas-saturazzjoni. Ċentrifugazzjoni jew estrazzjoni għandha ssir fi żmien ġurnata (18-30 siegħa) wara l-ġabra tal-kampjuni tal-ħamrija. II.5 Sfond ta’ Informazzjoni Ġenerali L-informazzjoni li ġejja trid tinġabar: - numru tal-post, - informazzjoni dwar il-kampjun (tip, fond), - l-ewwel ġurnata tal-perjodu ta’ sorveljanza, - l-aħħar ġurnata tal-perjodu ta’ sorveljanza, - numru ta’ perjodi (ugwali) ta’ kejl fil-perjodu ta’ sorvelljanza II.6 Metodi ta’ Analiżi Fis-"submanwal dwar il-ġbir tas-soluzzjoni tal-ħamrija u analażi" ippreparat mill-Panel ta’ Esperti tal-Ħamrija tal-Foresti ICP, il-metodi approvati għall-analiżi tal-parametri tas-soluzzjonijiet ta’ ħamrija varji huma deskritti. Huwa rakkomandat li l-metodi approvati jintużaw. Jekk metodi oħra (nazzjonali) huma applikati, tqabbil ta’ l-analiżi tar-riżultati ser ikunu rapportati fid-dettal flimkien ma’ preżentazzjoni tar-riżultati tal-analiżi. L-inventarju tas-soluzzjonijiet ta’ ħamrija tal-foresta li jissorvelja jrid jiddistingwi bejn parametri obbligatorji u fakoltattivi (Ara lista hawn taħt). Lista ta’ parametri Man. = Mandatorju Fak. = Fakoltattiva. L-Istati Membri huma ħielsa li janalizzaw iktar, kollha, jew parti tal-parametri fakoltattivi. [1] [2] [3] Parametri | Unità | Mandatorja/Fakoltattiva | Kondutività | μS/cm | Fak. | pH | | Man. | Alkalinità | μmolc/l | Fak. (jekk pH > 5) | DOC | mg/l | Man. | Sodju (Na) | mg/l | Fak [1] | Potasju (K) | mg/l | Man. | Kalċju (Ca) | mg/l | Man. | Manjesju (Mg) | mg/l | Man. | Aluminju (total) | mg/l | Man. (jekk pH < 5) | Aluminju (labile) | mg/l | Fak. | Ħadid (Fe) | mg/l | Fak. | Manganese (Mn) | mg/l | Fak. | Fosforu totali (P) | mg/l | Fak. | NO3 - N | mg/l | Man. | SO4 - S | mg/l | Man. | NH4 - N | mg/l | Fak. [2] | Kloru (Cl) | mg/l | Fak. [1] | Kromju (Cr) | μg/l | Fak. | Nikel (Ni) | μg/l | Fak. | Zingu (Zn) | μg/l | Fak. [3] | Ram (Cu) | μg/l | Fak. [3] | Ċomb (Pb) | μg/l | Fak. | Cadmium (Cd) | μg/l | Fak. | Silikon (Si) | mg/l | Fak. | II.7 Trasferiment ta’ data L-Istati Membri għandhom jgħaddu lill-Kummisjoni din l-informazzjoni għall kull post f’forma standard (ara l-Anness VIIa, Formola 9a, 9b u 9ċ).” " [1] Meta l-estimi ikunu kkalkolati fuq bażi aċiduża huwa rakkomandat li jittieħed kejl. [2] F'żoni b'deposizzjoni NH għolja huwa rakkomandat li jittieħed kejl ta' l-NH4 (fuq 20 kg NHx għal ha kull sena). [3] Rakkomandat peress li dawn huma nutrijenti minuri. --------------------------------------------------